**Terms of Reference (ToR)**

**ტრენერი**

**თემა: ბავშვთა მიმართ ძალადობის საკითხები**

**📌 წინაპირობა:**

ბავშვთა მიმართ ძალადობის საკითხებში ეფექტური მხარდაჭერის მზარდი საჭიროება მოითხოვს, რომ ოჯახების გაძლიერების მიმართულებით მომუშავე სპეციალისტები აღიჭურვონ საჭირო ცოდნითა და პრაქტიკული უნარებით, რათა შეძლონ ბავშვთა მიმართ ძალადობის შემთხვევების ამოცნობა და მათზე ადეკვატური რეაგირება, აგრეთვე, მათ უნდა შეძლონ პროექტის ბენეფიციარებისთვის მსგავს თემაზე 1 დღიანი ტრენინგის ჩატარება.

**📌 პროექტის შესახებ ინფორმაცია:**

პროექტი - **,,ოჯახების სოციალურ-ეკონომიკური მდგომარეობის გაუმჯობესება სათემო სტრუქტურებისა და ადგილობრივი პარტნიორობის გაძლიერების გზით საქართველოში“** მიზნად ისახავს წალენჯიხის მუნიციპალიტეტის თემში, კერძოდ, ქ. ჯვარსა და   სოფელ ფოცხოეწერში მცხოვრები როგორც 120 მოწყვლადი ბავშვიანი ოჯახის სოციალური ფუნქციონირების გაუმჯობესებას, ისე ბავშვთა კეთილდღეობის სფეროში მომუშავე ადგილობრივი სამთავრობო და არასამთვარობო ორგანიზაციების გაძლიერებას, რათა ხელი შეეწყოს წალენჯიხის მუნიციპალიტეტში ოჯახის მხარდამჭერი სისტემის გაუმჯობესებას.

პროექტის ფარგლებში დაგეგმილია წალენჯიხის მუნიციპალიტეტის ტერიტორიაზე მოქმედ ექვს საჯარო სკოლასთან თანამშრომლობა, რათა ხელი შეეწყოს ცნობიერების ამაღლებას ბავშვთა უფლებების დაცვის, მათ შორის, ძალადობისგან დაცვის საკითხებზე.

**📌 მიზანი:**

ოჯახების გაძლიერების მიმართულებით მომუშავე სპეციალისტების (სოციალური მუშაკები, ფსიქოლოგები, მასწავლებლები, მანდატურები, დასაქმების კონსულტანტი და ა. შ.) პროფესიული უნარ-ჩვევების გაუმჯობესება ბავშვთა მიმართ ძალადობასთან დაკავშრებული ძირითადი საკითხების სწავლებით, კერძოდ, მონაწილეებისთვის ძალადობის ძირითადი ნიშნების ამოცნობისა და სწორი რეაგირების შესახებ ინფორმაციის მიწოდება, შესაბამისი ჩარევის უზრუნველყოფა სხვადახვა პროეფესიულ გარემოში, აგრეთვე, პრევენცია - მათი პრაქტიკისა და პასუხისმგებლობის გაძლიერება.

**📌ტრენინგის მოდული:**

* ფორმატი: პირისპირ, წალენჯიხის მუნიციპალიტეტში, ქალაქ ჯვარში
* ხანგრძლივობა: 5 დღე
* ტრენერების რაოდენობა: 2
* სავარაუდო პერიოდი: აგვისტო, 2025
* მონაწილეთა რაოდენობა: 15-16
* მიზნობრივი აუდიტორია: ბავშვთა დაცვისა და ოჯახების გაძლიერების სფეროში მომუშავე ადგილობრივი სპეციალისტები

**მთავარი საკითხები:**

* ძალადობის ფორმები;
* ბავშვთა დაცვის რისკები;
* ბავშვთა შრომა;
* ასერტული ქცევა;
* რეაგირება და რეფერალი;
* ემპათია;
* პრევენციის სტრატეგიები;
* „ქეის მენეჯმენტი“
* მულტიდისციპლინური მიდგომა;
* ქვეყანაში არსებული სერვისები და რესურსები.

**📌 ტრენერების ძირითადი მოვალეობები:**

✅საქართველოს ეს-ო-ეს ბავშვთა სოფლისთვის ექსპერტთა მიერ მომზადებული პროგრამის, „ბავშვთა დაცვის საკითხებისა და მათზე რეაგირების გზების სწავლება ბავშვებისა და მოზარდებისთვის“ (2022), მიხედვით 5 დღიანი ტრენინგის დეტალური დღის წესრიგის შემუშავება, პრე და პოსტ-ტესტების შედგენა;

✅ტრენინგის ჩატარება ზრდასრულთა სწავლების თანამედროვე მეთოდების გამოყენებით;

✅ტრენინგის მონაწილეთა დახმარება იმავე ტრენინგის დაგეგმვაში, რომელიც ჩატარდება პროექტის ბენეფიციარებთან;

✅მონაწილეთა აქტიური ჩართულობის უზრუნველყოფა პრაქტიკული სავარჯიშოების, დისკუსიების, შემთხვევების განხილვისა და როლური სავარჯიშოების გზით;

✅მოკლე ანგარიშის წარდგენა ჩატარებული აქტივობებისა და რეკომენდაციების შესახებ;

✅პრე და პოსტ ტესტების ჩატარება და შედეგების ანალიზი.

**📌 ბიუჯეტი და ანაზღაურება**

* ტრენერებმა უნდა წარმოადგინონ დღიური ანაზღაურების ოდენობა (სრული თანხა ყველა შესაბამისი გადასახადის ჩათვლით).
* ბიუჯეტი უნდა მოიცავდეს ტრენერის ჰონორარს (ხუთდღიანი ტრენინგი, დღეში 3 სესია, სესიის ხანგრძლივობა: 90 წთ), რომელშიც გათვალისწინებული უნდა იყოს ტრანსპორტირების (მაგალითად: თბილისი-ზუგდიდი-თბილისი, ზუგდიდი-ჯვარი-ზუგდიდი) თანხაც (ტრენერის საცხოვრებელი ადგილის გათვალისწინებით).
* საჭიროების შემთხვევაში, უზრუნველყოფილი იქნება სასტუმრო ზუგდიდში.

**📌 გადახდის პირობები**

გადახდა განხორციელდება ხუთდღიანი პირისპირ ტრენინგის ჩატარებისა და ანგარიშის წარდგენის შემდეგ.

გადახდა განხორციელდება ანგარიშის წარდგენიდან 10 კალენდარული დღის განმავლობაში.

**📌 შერჩევის კრიტერიუმები**

* ექსპერტი ბავშვთა მიმართ ძალადობის საკითხებში, პრაქტიკული გამოცდილებით.
* ინტერაქტიული სწავლების ცოდნა და გამოცდილება;
* ფასილიტაციისა და კომუნიკაციის კარგი უნარები;
* შემოთავაზებული ბიუჯეტის რაციონალურობა.

**📌 განაცხადის წარდგენა**

დაინტერესებულმა პირებმა უნდა წარმოადგინონ ქვემოთ ჩამოთვლილი შემდეგი დოკუმენტები ქართულ ენაზე:

* მოკლე ტექნიკური წინადადება (სავარაუდო დღის წესრიგი და მეთოდოლოგია);
* CV;
* უმაღლესი განათლების დამადასტურებელი დოკუმენტი;
* ტენდერში მონაწილეობის მსურველი იურიდიული პირის რეკვიზიტები (მისამართი, ტელეფონი, საბანკო რეკვიზიტები);
* შესავსები უწყისი - ხარჯთაღრიცხვა.

ინდივიდუალური/მცირე მეწარმის სტატუსის არსებობის შემთხვევაში:

* სსიპ საჯარო რეესტრის ეროვნული სააგენტოს ამონაწერი მეწარმეთა და არასამეწარმეო (არაკომერციული) იურიდიული პირების რეესტრიდან
* მცირე ბიზენსის სტატუსის სერტიფიკატი შემოსავლების სამსახურიდან.

**ფასის განაცხადი:**

* მომსახურების გაწევასთან დაკავშირებული ხარჯთაღრიცხვა უნდა იყოს წარმოდგენილი ეროვნულ ვალუტაში დღგ-ს გარეშე;

**წინადადებების წარდგენის ბოლო ვადაა** 2025 წლის 17 აგვისტო